รัฐบาลไทย-ข่าวทำเนียบรัฐบาล-รมช.ศธ."พล.อ.สุรเชษฐ์ ชัยวงศ์" มอบแนวทางการจัดทำแผนบูรณาการด้านการศึกษาระดับภาค (ภาคเหนือ) ของกระทรวงศึกษาธิการ
วันศุกร์ที่ 17 พฤศจิกายน 2560
รมช.ศธ."พล.อ.สุรเชษฐ์ ชัยวงศ์" มอบแนวทางการจัดทําแผนบูรณาการด้านการศึกษาระดับภาค (ภาคเหนือ) ของกระทรวงศึกษาธิการ
กระทรวงศึกษาธิการ โดยสํานักงานปลัดกระทรวงศึกษาธิการ จัดประชุมปฏิบัติการจัดทําแผนบูรณาการด้านการศึกษาระดับภาค (ภาคเหนือ) ของกระทรวงศึกษาธิการ ระหว่างวันที่ 15-16 พฤศจิกายน 2560 เพื่อเป็นแนวทางการขับเคลื่อนแผนบูรณาการด้านการศึกษาของภาค
จังหวัดเชียงใหม่ - กระทรวงศึกษาธิการ โดยสํานักงานปลัดกระทรวงศึกษาธิการ จัดประชุมปฏิบัติการจัดทําแผนบูรณาการด้านการศึกษาระดับภาค (ภาคเหนือ) ของกระทรวงศึกษาธิการ ระหว่างวันที่15-16พฤศจิกายน2560เพื่อเป็นแนวทางการขับเคลื่อนแผนบูรณาการด้านการศึกษาของภาค ปีงบประมาณ2561-2562ให้สอดคล้องกับยุทธศาสตร์ชาติ20ปี ยุทธศาสตร์การพัฒนาภาค เมือง และพื้นที่เศรษฐกิจ ตามแผนพัฒนาเศรษฐกิจและสังคมแห่งชาติ ฉบับที่12(พ.ศ.2560-2564) และประยุกต์ใช้ในการขับเคลื่อนงานด้านการศึกษาให้สามารถตอบสนองต่อมิติของการพัฒนาประเทศ ทั้งมิติความมั่นคง เศรษฐกิจ สังคม และสิ่งแวดล้อม
เมื่อวันพฤหัสบดีที่16พฤศจิกายน2560ณ โรงแรมเชียงใหม่ภูคํา อําเภอเมืองเชียงใหม่,พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ มอบนโยบายภายหลังที่ได้รับฟังผลการประชุมปฏิบัติการจัดทําแผนบูรณาการด้านการศึกษาระดับภาค (ภาคเหนือ) ของสํานักงานศึกษาธิการภาค15-18
พล.อ.สุรเชษฐ์ ชัยวงศ์กล่าวตอนหนึ่งว่าจากการรับฟังผลการนําเสนอแผนบูรณาการด้านการศึกษาระดับภาค (ภาคเหนือ)ในครั้งนี้ เห็นว่าเป็นแผนที่มีความสมบูรณ์มาก พอมองเห็นถึงความสําเร็จที่จะเกิดขึ้น เพราะเป็นผลผลิตทางความคิดของผู้เข้าร่วมประชุมที่ได้ร่วมกันคิดและวางแผน จึงขอให้กําลังใจ ชื่นชม และพร้อมจะสนับสนุนการทํางาน อันจะส่งผลถึง "ความสุข" เมื่องานเกิดความสําเร็จ เพราะเมื่องานการศึกษาสําเร็จก็จะส่งผลไปยังความสุขของคนในชาติ อันเป็นความมุ่งหวังที่รัฐบาลได้ตั้งใจไว้เช่นนั้น
ตลอดระยะเวลา3ปีเศษที่ผ่านมาของรัฐบาลชุดนี้ ตนได้รับมอบหมายให้รับผิดชอบการวางแผนขับเคลื่อนจัดการศึกษาในพื้นที่ต่าง ๆ ของประเทศ โดยเฉพาะพื้นที่พิเศษซึ่งหมายถึงพื้นที่จังหวัดชายแดน27จังหวัด, พื้นที่5จังหวัดชายแดนภาคใต้, เขตเศรษฐกิจพิเศษชายแดนรอบประเทศ 10 พื้นที่, การพัฒนา3เมืองต้นแบบสามเหลี่ยม มั่นคง มั่งคั่ง ยั่งยืน ในพื้นที่จังหวัดชายแดนภาคใต้ รวมทั้งการพัฒนาพื้นที่พิเศษภาคตะวันออก (EEC) ใน3จังหวัดภาคตะวันออก
ทั้งนี้เมื่อวันที่24กันยายนที่ผ่านมา ศธ.ได้จัดให้มีการประชุมเพื่อทบทวนการจัดทําแผนบูรณาการจัดการศึกษาในพื้นที่พิเศษต่าง ๆ ดังกล่าวให้เกิดผลในทางปฏิบัติของการพัฒนาคุณภาพการศึกษา ที่ จ.ชลบุรีโดยเชิญพล.อ.ประยุทธ์ จันทร์โอชา นายกรัฐมนตรีมอบนโยบาย โดยที่ประชุมครั้งนั้นได้มีข้อสรุปให้มีการขยายผลการทํางานการวางแผนการศึกษาในพื้นที่พิเศษออกไปในระดับ "ทุกภูมิภาค" ของประเทศ ซึ่งต่อมาเป็นความสอดคล้องกับนโยบายของรัฐบาลที่ได้แบ่งการทํางานในระดับภาคของประเทศออกเป็น"6ภาค"ได้แก่ ภาคเหนือ ภาคกลาง ภาคตะวันออก ภาคตะวันออกเฉียงเหนือ ภาคใต้ และภาคใต้ชายแดน
ดังนั้น จึงเป็นความสอดคล้องที่ ศธ.ในฐานะที่มีบทบาทหน้าที่ในการผลิตกําลังคนให้สอดคล้องกับการพัฒนาประเทศในมิติต่างๆทั้งมิติความมั่นคง เศรษฐกิจ สังคม และสิ่งแวดล้อมจึงได้ดําเนินการจัดทําแผนบูรณาการด้านการศึกษาระดับภาคขึ้น เพื่อเตรียมความพร้อมไปสู่การปฏิบัติ ให้เกิดการพัฒนาอย่างกว้างขวางรวดเร็วและมีประสิทธิภาพ เป็นไปตามความต้องการของประชาชน โดยแผนดังกล่าวสอดคล้องกับแผนการศึกษาแห่งชาติ พ.ศ.2560-2579 และเชื่อมโยงกับแผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560-2564)
อย่างไรก็ตาม ในการจัดทําแผนบูรณาการด้านการศึกษาแต่ละภาค จะขึ้นอยู่กับบริบทของแต่ละพื้นที่ซึ่งมีจุดแข็งและโอกาสที่แตกต่างกัน ต้องดึงมาใช้ให้เกิดประสิทธิภาพมากที่สุด เช่น แผนบูรณาการด้านการศึกษาระดับภาคตะวันออกเฉียงเหนือ จะเน้นตามเป้าหมายระดับภาคคือ "หลุดพ้นจากความยากจน สู่เป้าหมายการพึ่งตนเอง"ส่วนแผนบูรณาการด้านการศึกษาระดับภาคเหนือ จะเน้นไปที่ "เป็นฐานเศรษฐกิจสร้างสรรค์มูลค่าสูง" โดยมีสํานักงานศึกษาธิการภาค (ศธภ.) ที่เกี่ยวข้องในภาคเหนือ คือศธภ.15-18ครอบคลุม17จังหวัดในภาคเหนือ
พล.อ.สุรเชษฐ์ กล่าวถึงการเตรียมความพร้อมในการผลิตและพัฒนากําลังคนอาชีวศึกษาด้วยว่าขณะนี้ สํานักงานคณะกรรมการการอาชีวศึกษา (สอศ.) ได้จัดตั้งศูนย์ประสานงานการผลิตและพัฒนากําลังคนอาชีวศึกษา เขตพัฒนาเศรษฐกิจพิเศษภาคตะวันออกขึ้น เพื่อเป็นหน่วยงานในการให้การสนับสนุนอํานวยการบริหารจัดการผลิตและพัฒนากําลังอาชีวศึกษาให้สอดคล้องกับความต้องการกําลังคน ตามแผนยุทธศาสตร์การพัฒนาประเทศ สอดคล้องกับการทํางานของภาคเอกชนในรูปแบบโครงการสานพลังประชารัฐ และตลาดแรงงานทั้งหมดและจะขยายศูนย์ประสานงานการผลิตและพัฒนากําลังคนอาชีวศึกษาไปให้ครบทั้ง6ภาคเช่นกันด้วย
สําหรับแนวทางการจัดทําแผนการศึกษาระดับภาคศธ.โดยสํานักนโยบายและยุทธศาสตร์ สป. จะได้หมุนเวียนดําเนินการจัดทําแผนระดับภาค ตามวงรอบที่1จํานวน6ภาค ในช่วงเดือนพฤศจิกายน-ธันวาคม2560โดยเริ่มต้นภาคตะวันออกเฉียงเหนือ ที่ จ.อุดรธานี เมื่อวันที่8-9พฤศจิกายนที่ผ่านมา และภาคเหนือในครั้งนี้เป็นจุดที่สอง
จากนั้นจะมีการประเมินเพื่อปรับปรุงแผน ต่อยอด หรือนําความก้าวหน้าไปพัฒนาให้มีประสิทธิภาพมากขึ้นต่อไปในวงรอบที่2ช่วงเดือนมกราคม-กุมภาพันธ์2561
พล.อ.สุรเชษฐ์ได้กล่าวย้ําถึงการทํางานเชิงบูรณาการ ซึ่งเป็นคําที่มีความหมายสําคัญอย่างยิ่งต่อการทํางานร่วมกัน เพราะหากเราต่างคนต่างทํา จะยิ่งเกิดผลกระทบต่อสังคมและการจัดการศึกษาทั้งระบบ นอกจากนี้ ฝากเรื่องการพัฒนาภาวะผู้นําเพื่อการเปลี่ยนแปลง(Transformational Leadership)ของผู้บริหารทุกหน่วยงานรวมทั้งได้ย้ําถึงการสร้างการรับรู้และความเข้าใจในการทํางานซึ่งเป็นเรื่องที่นายกรัฐมนตรีให้ความสําคัญเป็นอย่างมาก โดยเฉพาะผู้นําหน่วยงาน ต้องพยายามกระจายงานที่รับทราบให้ทุกคนภายในหน่วยงานได้รับทราบร่วมกันก่อนด้วย จากนั้นจึงขยายผลการสร้างการรับรู้ความเข้าใจไปยังหน่วยงานภายนอก ตลอดจนประชาชน และสังคมในวงกว้างต่อไป
อิชยา กัปปา, บัลลังก์ โรหิตเสถียร:สรุป/รายงาน
อรพรรณ ฤทธิ์มั่น, ธเนศ งานสถิร: ถ่ายภาพ
ขอบคุณ:ผู้อํานวยการรร.ยุพราชวิทยาลัยรวมทั้งพนักงานขับรถของโรงเรียน ที่ให้บริการรถยนต์รับส่งเจ้าหน้าที่ประชาสัมพันธ์ตลอดการทํางานในครั้งนี้